ونیش پھوگاٹ

ونیش پھوگاٹ (پیدائش 25 اگست 1994)ایک بھارتی خاتون پہلوان ہے۔ وہ کامن ویلتھ اور ایشین گیمز دونوں میں طلائی تمغہ جیتنے والی پہلی بھارتی خاتون پہلوان بن گئیں۔وہ واحد بھارتی خاتون پہلوان ہیں جنہوں نے عالمی ریسلنگ چیمپئن شپ میں متعدد تمغے جیتے۔ پھوگاٹ 2019ء میں لاریئس عالمی اسپورٹس ایوارڈز کے لیے نامزد ہونے والے پہلی بھارتی کھلاڑی تھیں۔  پھوگاٹ پہلوانوں کے ایک کامیاب خاندان سے تعلق رکھتی ہیں، ان کی فیملی میں ان کے کزن بھی بین الاقوامی پہلوان ہیں اور ان میں دولت مشترکہ کھیلوں کے تمغے جیتنے والے بھی ہیں۔

ونیش پہلوان راجپال پھوگٹ کی بیٹی اور پہلوان گیتا اور ببیتا کی کزن ہیں۔2014ء 2018ء اور 2022ء کامن ویلتھ گیمز میں گولڈ میڈل جیتنے والی ونیش پھوگاٹ واحد انڈین خاتون پہلوان ہیں جنہوں نے ورلڈ ریسلنگ چیمپئن شپ کے مختلف مقابلوں میں متعدد تمغے جیتے ہیں۔ پھوگاٹ 2019ء میں لاریئس ورلڈ سپورٹس ایوارڈز کے لیے نامزد ہونے والے پہلی انڈین کھلاڑی بنیں۔ انھوں نے 2013ء سے ہونے والے ہر ایشین ریسلنگ چیمپیئن شپ میں سونے، کانسی یا طلائی تمغہ حاصل کیا ہے اس کے علاوہ 28 برس کی ونیش پھوگاٹ ایشین گیمز 2018ء میں بھی گولڈ میڈل حاصل کرچکی ہیں۔ وہ معروف ریسلنگ کوچ اور سابق ریسلر مہاویر پھوگاٹ کی بھانجی اورچیمپیئن ریسلرز گیتا اور ببیتا پھوگاٹ کی کزن ہیں۔ مہاویر پھوگاٹ نہ صرف گیتا اور ببیتا پھوگاٹ کے والد اور کوچ ہیں بلکہ ونیش کی کوچنگ بھی انھوں نے ہی کی ہے۔گیتا نے 2010ء کے کامن ویلتھ گیمز میں ویمن ریسلنگ میں 55 کلوگرام فری سٹائل زمرے میں انڈیا کا پہلا طلائی تمغہ جیتا تھا، اور اولمپکس کے لیے کوالیفائی کرنے والی پہلی انڈین خاتون پہلوان بھی بنیں۔ ان کی بہن ببیتا کماری نے 2012ء ورلڈ ریسلنگ چیمپین شپ میں کانسی کا تمغہ جیتا تھا اور 2014ء میں ہونے والی کامن ویلتھ گیمز میں سونے کا تمغہ جیتا۔ مہاویر پھوگاٹ کی زندگی پر بننے والی فلم دنگل میں ان کا کردار عامر خان نے ادا کیا تھا۔ اس فلم میں مہاویر پھوگاٹ کی اپنی زندگی کی کہانی اور دونوں بیٹیوں کی ٹریننگ سے لے کر گولڈ میڈل حاصل کرنے تک کے سفر کو دکھایا گیا ہے۔  اس کے دونوں کزنز نے 55 کلو گرام میں طلائی تمغہ جیتا ہے۔کامن ویلتھ گیمز میں  اپنے کزنز اور خود کو مسابقتی کشتی میں حصہ لینے کی اجازت دینے میں، اس کے والد اور چچا کو ہریانہ میں اپنے گاؤں میں کمیونٹی کے بے پناہ دباؤ اور مخالفت کا سامنا کرنا پڑا۔ ان کا کھیل میں حصہ لینا  برادری کے اخلاق اور اقدار کے خلاف قرار دیا گیا۔  اس کی کزن، ریتو پھوگاٹ ، بھی ایک بین الاقوامی سطح کی ریسلر ہے اور اس نے 2016ء کامن ویلتھ ریسلنگ چیمپئن شپ میں طلائی تمغہ جیتا ہے۔

13 دسمبر 2018ء کو، اس نے اپنے دیرینہ دوست اور ساتھی پہلوان سوم ویر راٹھی سے شادی کی جو جند ضلع کے بختہ کھیرا گاؤں کے ہیں،   جو قومی چیمپئن شپ میں دو بار گولڈ میڈلسٹ ہیں۔  یہ جوڑا 2011ء سے ایک دوسرے کو جانتا تھا اور دونوں ہندوستانی ریلوے کے لیے کام کرتے ہیں جہاں ان کی ملاقات ہوئی اور دونوں ایک دوسرے کی محبت کا شکار ہو گئے۔  وہ ریو اولمپکس میں اپنے گھٹنے میں کیریئر کے لیے خطرناک    چوٹ کا شکار ہوگئیں۔ 

ونیش پھوگاٹ کی جانب سے بھارت کی ریسلنگ فیڈریشن کے سربراہ صدر برج بھوشن سنگھ سمیت دیگر کوچز پر خواتین ریسلرز کو جنسی طور پر ہراساں کرنے کے الزامات لگائے گئے جس نے ایک مرحلے پر سنسنی پھیلا دی ونیش پھوگاٹ نے دعویٰ کیا کہ ان کے سامنے کم از کم 10 خواتین کھلاڑیوں نے اس بات کا اعتراف کیا ہے کہ  برج بھوشن سنگھ نے ان کا جنسی استحصال کیا ہے۔ بی جے پی سے تعلق رکھنے والے برج بھوشن سنگھ پر یہ الزامات انہوں نے انڈیا کے دارالحکومت دلی میں ڈبلیو ایف آئی کے خلاف ایک احتجاج کے دوران لگائے۔ دوسری جانب ریسلنگ فیڈریشن کے صدر برج بھوشن سنگھ نے اپنے اوپر لگائے جانے والے ان الزامات کی تردید کی۔

حوالہ جات 

2020ء گرمائی اولمپکس میں پہلوان
ارجنا اعزاز یافتگان
ایشیائی کھیل 2018ء میں تمغا یافتگان
ایشیائی کھیل 2014ء میں تمغا یافتگان
اکیسویں صدی کی بھارتی شخصیات
اکیسویں صدی کی بھارتی خواتین
ایشیائی کھیلوں میں طلائی تمغا یافتگان بھارتی
بھارت کے اولمپک پہلوان
2016ء گرمائی اولمپکس میں پہلوان
1994ء کی پیدائشیں
کشتی میں دولت مشترکہ کھیل کے تمغا یافتگان
دولت مشترکہ کھیل کے طلائی تمغا یافتگان برائے بھارت
ہریانہ کی خواتین کھلاڑی
بقید حیات شخصیات